K O H I L A   V A L L A V A L I T S U S

K O R R A L D U S

Kohila									     14. oktoober 2019 nr 250

Detailplaneeringu algatamine, lähteseisukohtade andmine

Korraldus antakse planeerimisseaduse § 128 lõigete 1 ja 5 ning kohaliku omavalitsuse korralduse seaduse § 6 lg 1 alusel.
Kohila Vallavalitsusele on 18.08.2018 esitatud detailplaneeringu algatamise avaldus ning eskiislahendus detailplaneeringu algatamiseks Urge külla Risto katastriüksusele. Detailplaneeringuga soovitakse olemasolev elamumaa katastriüksus jagada kaheks elamumaa sihtotstarbega kinnistuks ning määrata ehitusõigus üksikelamu ja abihoonete ehitamiseks. Detailplaneering on vaja koostada katastriüksuse kruntideks jagamiseks, hoonestusalade ja ehitusõiguste määramiseks. 
Detailplaneeringu koostamise eesmärk on Risto katastriüksuse (katastritunnus 31701:002:1510; sihtotstarve elamumaa 100 %, ruumikuju pindala 4180 m²) jagamine kaheks elamumaa krundiks, hoonestusalade ja ehitusõiguste määramine, lisaks olemasolevatele hoonetele, üksikelamu ja abihoonete ehitamiseks. 
Planeeritav ala asub Raplamaal, Kohila vallas, Urge külas Tiksi tee läänelõigu lõunapoolsel küljel. Planeeritav ala koosneb Risto kinnistust ja lähialast. Planeeritava ala suurus on ligikaudu 4180 m² (+ lähiala). 
Vastavalt Kohila valla üldplaneeringule (kehtestatud Kohila Vallavolikogu 20.07.2006 otsusega nr 86, edaspidi üldplaneering) asub planeeritav ala tiheasustusega alal (planeeritav), mille maakasutuse juhtotstarve on ühepere- ja ridaelamumaa, kus on lubatud moodustatava katastriüksuse suurus vähemalt 1500 m2. Detailplaneering on kooskõlas Kohila valla üldplaneeringuga. 
Detailplaneeringu algatamise hetkeks kogutud informatsiooni põhjal ei ole vaja detailplaneeringu koostamise käigus teha eraldi täiendavaid uuringuid. Kui detailplaneeringu edasise menetluse käigus selgub, et planeeringulahenduse väljatöötamiseks on vajalik teha täiendavaid uuringuid, analüüse, ekspertiise vms, siis tuleb need teha ning planeeringusse lisada. 
1.	Algatada Rapla maakonnas Kohila vallas Urge külas asuva Risto kinnistu (katastritunnus 31701:002:1510) detailplaneeringu  koostamine. 
2.	Kinnitada Urge külas Risto kinnistu detailplaneeringu lähteseisukohad 005/18 (Lisa 1).
3.	Strateegilise planeerimisdokumendi koostamise algataja ja koostamise korraldaja ning koostaja on Kohila Vallavalitsus, Vabaduse tn 1, 79804 Kohila alev, Kohila vald, Raplamaa, tel. 4894760. 
4.	Kohila Vallavalitsusel avaldada detailplaneeringu koostamise algatamise ja lähteseisukohtade andmise korraldusest teade ajalehtedes Raplamaa Sõnumid, Kohila valla leht ning ametlikus väljaandes Ametlikud Teadaanded. 
5.	Kohila Vallavalitsusel teavitada detailplaneeringu algatamisest ja lähteseisukohtade andmisest planeerimisseaduse § 127 lõigetes 1 ja 2 nimetatud isikuid ja asutusi. 
6.	Korraldus jõustub teatavakstegemisest. 
7.	Käesoleva otsusega saab tutvuda alates teatavakstegemisest Kohila valla kantseleis ja Kohila valla kodulehel.
8.	Käesolevat otsust on võimalik vaidlustada 30 päeva jooksul korralduse teatavakstegemisest, esitades vaide Kohila Vallavalitsusele haldusmenetluse seaduses sätestatud korras või kaebuse Tallinna Halduskohtusse.

(allkirjastatud digitaalselt)
								(allkirjastatud digitaalselt)
Uku Torjus						
Vallavanem							Anu Suviste
								Vallasekretär

			

	
Lisa 1
Kohila Vallavalitsus
14.10.2019.a
korraldusele nr 250	

Rapla maakond, Kohila vald, Urge küla
RISTO KINNISTU DETAILPLANEERING
LÄHTESEISUKOHAD DETAILPLANEERINGU KOOSTAMISEKS
005/18
I	LÄHTEANDMED
1.1	OÜ Akna Kiirabi taotluse ja eskiisi põhjal detailplaneeringu algatamiseks.
1.2	OÜ Akna Kiirabi ja Kohila valla vahel on sõlmitud finantseerimisleping detailplaneeringu koostamise tellimiseks ja detailplaneeringu koostamise rahastamiseks. 
1.3	Kohila valla üldplaneering 2006.
1.4	Planeerimisseadus.
1.5	Katastriüksuse plaan.
1.6	Kohila Vallavolikogu Maakomisjoni 23.10.2018 protokoll. 
II	DETAILPLANEERINGU EESMÄRK
2.1	OÜ Akna Kiirabi esitas detailplaneeringu algatamise avalduse ja eskiislahenduse detailplaneeringu algatamiseks Kohila vallas Urge küla Risto katastriüksusele. 
Detailplaneeringu koostamise eesmärk on Risto (katastritunnus 31701:002:1510; sihtotstarve elamumaa 100 %, ruumikuju pindala 4180 m²) katastriüksuse jagamine kaheks elamumaa krundiks, hoonestusalade ja ehitusõiguste määramine, lisaks olemasolevatele hoonetele, üksikelamu ja abihoonete ehitamiseks ning detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja –rajatiste ning ligipääsuteede asukohtade määramine.
III	OLEMASOLEVA OLUKORRA KIRJELDUS
3.1	Planeeringuga haaratud maa-ala suurus on ligikaudu 4180 m².
3.2	Planeeritav ala asub Urge külas Tiksi tee läänelõigu lõunapoolsel küljel. Planeeritav ala koosneb Risto kinnistust ja lähialast.
3.3	Planeeritava ala kinnistu sihtotstarve on elamumaa 100%.
3.4	Vastavalt Kohila valla üldplaneeringule (kehtestatud Kohila Vallavolikogu 20.07.2006 otsusega nr 86) asub planeeritav ala tiheasutusega alal, mille maakasutuse juhtotstarve on väikeelamute maa (põhiliselt ühepere-, paaris- ja ridaelamute ala, kus võivad paikneda elurajooni teenindavad asutused, bürood ja keskkonnaohutud ettevõtted). Krundi minimaalsuurus  ühepereelamu puhul 1500 m². Detailplaneering on kooskõlas Kohila valla üldplaneeringuga. 
3.5	Planeeritava ala naabruses on kehtestatud Kohila Vallavolikogu 30. augusti 2006 otsusega nr 221 Tiksi kinnistu detailplaneering.
3.6	Planeeringuala üldiseloomustus: ala on tasase reljeefiga. Maa-ala lõunaosas asub eluhoone, mille kohta ehitisregistris andmed puuduvad. Lõunapoolsel osal piirdeaed. Maa-alale on ladustatud mitmesugust ehitusmaterjali. Põhjapiiril Tiksi teega paralleelselt katastriüksust läbivad õhu- ja kaabelliinid. Lõunapiiril lehtpuud. 
3.7	Maa-ameti andmetel põhjustavad alal kitsendusi põhjapiiril ala läbivad elektri õhu- ja kaabelliinid. 
3.8	Ehitisregistri andmetel Risto katastriüksusel hooned puuduvad.
3.9	Juurdepääs planeeritavale alale on Tiksi erateelt.
3.10	PlanS § 127 lõike 2 ja lõike 3 alusel kaasatakse detailplaneeringu koostamisse naaberkinnistute omanikud. 
IV KESKKONNAMÕJU STRATEEGILINE HINDAMINE
Detailplaneering koostatakse planeerimisseaduse § 142 lõike 1 punkti 2 alusel. Detailplaneeringuga ei kavandata tegevust, mis kuuluks keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 nimetatud olulise keskkonnamõjuga tegevuste loetellu, mille puhul keskkonnamõju strateegilise hindamise läbiviimine on kohustuslik. Kuna kavandatav tegevus ei kuulu KeHJS § 6 lõikes 1 nimetatute hulka, peab otsustaja (st Kohila Vallavalitsus) selgitama välja, kas kavandatav tegevus kuulub KeHJS § 6 lõikes 2 nimetatud valdkondade hulka, mille puhul tuleb koostada eelhinnang. Käesoleval juhul kuulub kavandatav tegevus põhimõtteliselt KeHJS § 6 lõige 2 punkti 10 nimetatud tegevuse alla (so infrastruktuuri ehitamine või kasutamine). Vabariigi Valitsuse 29.08.2005 määruse nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu“ (VV määrus) § 13 punkti 2 kohaselt tuleb kaaluda keskkonnamõju strateegilise hindamise algatamist elurajooni arendamisel. Antud detailplaneeringu puhul soovitakse olemasolev elamumaa jaotada kaheks elamumaa krundiks, mis toob kaasa nõude kaaluda keskkonnamõju hindamise algatamise vajalikkust.
Vastavalt esitatud detailplaneeringu algatamise taotlusele, Kohila Vallavalitsusele teadaolevale informatsioonile, Maa-ameti erinevatele teemakaartidele ei asu planeeritaval alal olulisi kitsendusi ja kaitsealuseid objekte, millele planeeritav tegevus eeldatavalt olulist mõju võiks avaldada. Kõigi olemasolevate kitsendustega (vt p 3.8) tuleb planeerimisel arvestada.
V	NÕUDED KOOSTATAVALE DETAILPLANEERINGULE
5.1	Esitada situatsiooniskeem (M 1:10000 või M 1:5000).
5.2	Koostada käsitletava maa-ala detailplaneering kuni kahe aasta vanusel topo-geodeetilisel alusplaanil mõõdus 1:500, 1:1000 või 1:2000, millele on kantud kehtiv maakasutuse piir, hoonestus, kõrghaljastus, olemasolevad insenerivõrgud ja juurdepääsuteed, minimaalselt  20 m ulatuses väljaspool planeeritava krundi piire. 
5.3	Detailplaneeringu projekti vormistamisel kasutada Rahandusministeeriumi poolt väljastatud leppemärkide legendi ning värvilahendusi (Ruumilise planeerimise leppemärgid 2013 – DP leppemärgid, 17.09.2015).
5.4	Planeeringu koostamisel lähtuda Keskkonnaministeeriumi poolt 2003.aastal välja antud trükisest „Soovitused detailplaneeringu koostamiseks“.
5.5	Detailplaneeringus esitada üldplaneeringu muutmise põhjendus (millises osas ning miks muudetakse) ning üldplaneeringu muutmise joonis.
5.6	Detailplaneeringu lahenduse koostamisel arvestada olemasolevate ning muudetavate kitsendustega.
5.7	Detailplaneeringuga määrata: hoonestusala ja ehitusõigus (maakasutuse sihtotstarve, hoonete arv, hoonete suurimad lubatud ehitusalused pinnad, hoonete korruselisus ja suurimad lubatud kõrgused; ehitiste olulisemad arhitektuurinõuded; nõuetekohased sanitaarkaitse- ja tuletõrjekujad, tänavate maa-alad ja liikluskorralduse põhimõtted; krundile pääs ja parkimise põhimõtted; haljastuse ja heakorra põhimõtted, piirete lahendus; servituutide vajadused; muudest seadustest ja õigusaktidest tulenevate kitsenduste ulatus planeeritaval maa-alal).
5.8	Detailplaneeringus kajastada planeeritava hoonestuse ehitusliku situatsiooni selgitamise eesmärgil alljärgnevad arhitektuurinõuded: 
5.8.1	Hoonete paiknemine krundil (hoonestusviis, hoonete arv, peahoone paigutus, vajadusel kohustuslik ehitusjoon, katuseharja või hoone põhimahu suund, kõrvalhoonete paigutus, jms). 
5.8.2	Kitsendused hoonetele (hoonete korruselisus ja suurimad lubatud kõrgused - maksimaalne kõrgus maapinnast).
5.8.3	Konstruktsioonipiirangud, tulepüsivus jm; ehitiste katus (kalded, materjal, viimistlus). 
5.8.4	Hoonete välisviimistlus (nt, laudis, murtud paas, tellis, betoon, krohv jne; naturaalne, värvitud, tooniprintsiibid - kontrast, pastell vms). 
5.8.5	Krundi piirded (looduslikud - hekk, veekraav, kiviaed vms; materjal - puit, metall, kivi vms; konstruktsioon - laotud, minimalistlik, massiivne vms; viimistlus - naturaalne, värvitud, värvitoonid vms; kõrgus). 
5.8.6	Detailplaneeringuga lahendada parkimine.
5.8.7	Lahendada tuletõrjeveega varustamine ja näidata tuletõrje veevõtukoht.
5.8.8	Planeeringu koosseisus anda ehitiste tehnovõrkudega (elekter, vesi, kanalisatsioon, side) varustamise lahendus.
5.8.9	Seada keskkonnatingimused planeeringuga kavandatu elluviimiseks.
5.8.10	Esitada kuritegevuse riske vähendavad nõuded ja tingimused.
5.8.11	Esitada planeeringu elluviimise tegevuskava.
5.8.12	Detailplaneeringus esitada planeeringulahenduse illustratsioonid, et tekiks ruumiline ettekujutus kavandatavast keskkonnast ja hoonestusest.
5.9	Olulisemad arhitektuursed ja planeeringulised nõuded:
•	näha ette kahe uue elamumaa moodustamine olemasoleva elamumaa jagamise teel;
•	määrata ehitusõigus uue üksikelamu ja abihoonete ehitamiseks;
•	määrata lähiaadressid;
•	planeeringu käigus täpsustada kinnistu piire;
•	anda sadevee ja liigvee ärajuhtimise lahendus; 
•	seada tingimus, et hoone projekti eskiis kooskõlastatakse Kohila Vallavalitsusega;
•	kanalisatsioon: lahendada liitumisega Kohila Vallavolikogu 30. august 2005. a otsusega nr 221 kehtestatud Tiksi kinnistu osa detailplaneeringus toodud kanalisatsioonitrassi; 
•	veevarustus: olemasolev puurkaev Risto katastriüksusel seadustada, uue puurkaevu rajamine keelatud. Uue planeeritava elamu veevarustus Risto kinnistul paiknevast puurkaevust või lahendada liitumisega Tiksi kinnistu osa detailplaneeringu veetrassiga; 
•	seletuskirjas anda planeeringu elluviimise kava tulenevalt huvitatud isiku ja kohaliku omavalitsuse lepingulistes kohustustest;
•	juurdepääs näha ette Tiksi teelt. Seada notariaalne isiklik kasutusõigus Risto kinnistu kasuks (eesmärgiga määrata Tiksi katastriüksusele jäävale Tiksi tee lõigule avalik kasutamine).  
VI NÕUDED PLANEERINGU KOOSKÕLASTAMISEKS JA  KEHTESTAMISEKS 
6.1	Koostöö planeeringu koostamisel: planeeringu koostaja kavandab tehnovõrkude ning tee lahenduse koostöös maa-ala olemasolevate või kavandatavate tehnovõrkude ja tee omanikega või valdajatega. Kokkuvõte tehtud koostööst esitada seletuskirjas, kirjalik koostöö kinnitus põhijoonisel või eraldi kooskõlastuse kirjas. Planeeringu koostamise korraldaja ja koostaja kaasavad planeeringu koostamisse planeeringuala naabruses asuvate kinnisasjade omanikud ja teised huvitatud isikud, kelle maakasutust planeeritava tegevuse elluviimine võib mõjutada. Kokkuvõte tehtud koostööst esitada seletuskirjas, kirjalik koostöö kinnitus samuti põhijoonisel või eraldi koostöö kirjades. 
6.2	Planeering kooskõlastatakse Päästeameti Lääne päästekeskusega. Sõltuvalt detailplaneeringu sisust on võimalikud täiendavad kooskõlastused, mille määrab Kohila Vallavalitsus. Kooskõlastused ning koostöö esitada koondtabelina. 
6.3	Planeeringu koosseisus esitada tugiplaan topo-geodeetilisel alusplaanil ja katastriüksuse plaan või katastriüksuse andmete väljavõte (katastribüroost tellitav). 
6.4	Detailplaneeringu eskiis esitada digitaalselt Kohila Vallavalitsusele seisukohavõtuks.
6.5	Planeeringu koosseisus esitada tugiplaan geodeetilisel plaanil ja väljavõte valla  üldplaneeringust, kus on märgitud planeeritava ala täpne paiknemine ja antud leppemärkide seletused Kohila valla üldplaneeringust.
6.6	Planeeringu kausta lisada koopiad kõigist detailplaneeringu menetlemise õigusaktidest.
6.7	Kohila Vallavalitsusele esitada menetlemiseks üks paberkandjal kaust ja digitaalne kaust. Paberkandjal kaust ja digitaalne kaust peavad vastama üks-ühele. 
6.8	Detailplaneeringu kaustas kasutada järjekorda: 1) tekstiline osa; 2) joonised; 3) lisad. 
6.9	Detailplaneeringu kaustas eristada kehtestamisele kuuluv planeeringu dokumentatsioon (joonised ja tekstiline osa) ning lisad (teave planeeringu koostamise käigus tehtud menetlustoimingute ja koostöö kohta; planeeringu lähteandmed, olemasoleva olukorra analüüs ja lähteseisukohad, planeeringu koostamise käigus tehtud vaheotsused ja muu planeerimisprotsessi käigus koostatud dokumendid; planeeringu elluviimiseks vajalikud kokkulepped; muu planeeringuga seotud ning säilitamist vajav teave). 
6.10	Planeeringu kausta lisada koopiad ajalehtede kuulutustest ning teavitamise kirjadest, millistes on avalikkust ning puudutatud isikuid informeeritud detailplaneeringu koostamise korraldamisest.
6.11	Esitada planeeritava ala geodeetiliste tööde aruanne allkirjastatult töid teostanud geodeedi poolt. 
5.12	Detailplaneeringu põhijoonis, tugiplaan ja geodeetiline alusplaan esitada nii .pdf kui ka .cad/.dwg failidena. 
6.13	Enne tehnovõrkude ning tee omanike planeeringulahenduse heakskiitmist esitada detailplaneeringu eskiislahendus heakskiidu saamiseks digitaalselt Kohila Vallavalitsusele. Koos detailplaneeringu eskiislahendusega esitab detailplaneeringu koostaja tõendi, et ta vastab planeerimisseaduse § 6 lõikes 10 märgitud planeerija definitsioonile. 
6.14	Planeering esitada Kohila Vallavalitsusele vastuvõtmiseks (avalikustamiseks) üheks eksemplaris paberkandjal. Avalikustamiseks jätta üks põhijoonis ja illustreeriv joonis köitmata.
6.15	Planeering esitada Kohila Vallavalitsusele pärast seadusjärgse menetluskorra läbimist (enne kehtestamise otsuse vastuvõtmist) ühes eksemplaris paberkandjal ning ühes eksemplaris elektronkandjal.

Lähteülesande koostas:						Sille Rõõmus 
Vallaarhitekt	
tel 55531769
sille.roomus@kohila.ee

Juriidiline isik:							OÜ Akna Kiirabi 

Detailplaneeringu algatamise taotleja (OÜ Akna Kiirabi) kohustub korraldama detailplaneeringu koostamise, vajalikud kooskõlastamised ja tehnilised tingimused ning kandma planeeringu kohta seadusega ette nähtud teabe avaldamisega seotud kulutused.